Diari Oficial de la Generalitat Valenciana


Sumari del DOGV 4910, del 24-12-2004 (2004/12113)

Actuacions de juí verbal número 498/2002. Cèdula de notificació.
----------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12118


Organisme emissor
:   Jutjat de Primera Instància Número 4 d'Elx

Tipus de document
:   Anunci

Actuacions de juí verbal número 498/2002. Cèdula de notificació. [2004/Q12531]
  
Procediment: assumpte civil 498/2002
  
Juí: juí verbal 498/2002
  
Part demandant: Salvador Bonete Mora
  
Parts demandades: Manipulados e Impresiones Levantinas, SL, i La Estrella, SA
  
Al juí a què es fa referència s'ha dictat la resolució que té la data, l'encapçalament i la part dispositiva que s'indiquen tot seguit:
  
«Elx, 6 d'octubre de 2004
  
Mónica Peinado Ramón, magistrada del Jutjat de Primera Instància número 4 d'Elx i partit, pronuncia en nom del rei la sentència següent:
  
En les actuacions de juí verbal, que se seguixen en este jutjat i registrades amb el número 498/2002, a instància de Salvador Bonete Mora, per Jesús E. Pérez Campos i per Jesús Zomeño Nicolás, contra Manipulados e Impresiones Levantinas, SL, en situació de rebel·lia processal, i contra La Estrella, SL, de Seguros y Reaseguros, per Georgina Montenegro Sánchez i per Rosa Sepulcre Coves, sobre reclamació de quantitat en concepte d'indemnització de danys i perjuís derivats de la circulació d'un vehicle de motor.
  
Decisió
  
Que amb l'estimació de la demanda interposada per Jesús E. Pérez Campos, en nom i representació de Salvador Bonete Mora, contra Manipulados e Impresiones Levantinas, SL, en situació de rebel·lia processal, i contra La Estrella, SL, de Seguros y Reaseguros, representat per Georgina Montenegro Sánchez, condemne Manipulados e Impresiones Levantinas, SL, i La Estrella, SL, de Seguros y Reaseguros de forma solidària a pagar a Salvador Bonete Mora la quantitat de tres-cents huitanta euros i seixanta-tres cèntims (380,63 €) més pel que fa a Manipulados e Impresiones Levantinas, SL, l'interés legal dels diners d'esta quantitat des del 18 de juny de 2002 fins a la data de notificació d'esta sentència, més, sobre el total que resulte del que s'ha dit anteriorment, el mateix interés incrementat en dos punts des de la notificació d'esta sentència fins a la seua total execució. I, pel que fa únicament a la companyia asseguradora, més el que resulte d'aplicar a la quantitat de 380,63 euros un interés anual igual a l'interés legal dels diners vigent en el moment en què es reporte incrementat en un 50% des de la data del sinistre fins al seu pagament total. Este interés, en tot cas, no serà inferior a un 20% des de la data del sinistre, pel fet d'haver transcorregut més de dos anys des de la data indicada del sinistre. Condemne els demandats al pagament de les costes causades en este procés.
  
Notifiqueu esta resolució a les parts, i feu-los saber que contra esta resolució s'hi pot interposar davant d'este jutjat un recurs d'apel·lació, si es prepara d'acord amb el que disposa l'article 457 de la Llei 1/2000, de 7 de gener, d'Enjudiciament Civil, en el termini de cinc dies comptadors des del sendemà de la notificació, que resoldrà la Secció Setena de l'Audiència Provincial d'Alacant, amb seu a Elx. Establix l'apartat tercer de l'article 449 de la llei esmentada que no s'admetran al condemnat a pagar la indemnització de danys i perjuís derivats de la circulació de vehicles de motor, el recurs d'apel·lació si, en preparar-lo, no acredita haver constituït un dipòsit de l'import de la condemna més els interessos i recàrrecs exigibles a l'establiment destinat a este efecte.
  
Esta és la meua sentència, de la qual s'expedirà un testimoniatge per a unir-lo a les actuacions, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió d'11 de novembre, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.